ดัชนีเซี่ยงไฮ้คอมโพสิตปิดร่วง 2.02% เหตุวิตกเศรษฐกิจ
ดัชนีเซี่ยงไฮ้คอมโพสิตตลาดหุ้นจีนปิดตลาดวันนี้ร่วงลง เนื่องจากความกังวลเกี่ยวกับเศรษฐกิจของประเทศที่ชะลอตัวลงอย่างต่อเนื่อง โดยนักลงทุนรอดูการเปิดเผยข้อมูลการผลิตของทางการจีนในวันพฤหัสบดีที่จะถึงนี้ ทั้งนี้ ดัชนีเซี่ยงไฮ้คอมโพสิตร่วง 62.62 จุด หรือ 2.02% ปิดที่ 3,038.14 จุด
29 ก.ย. 2558

สำนักข่าวซินหัวรายงานว่า ดัชนีเซี่ยงไฮ้คอมโพสิตตลาดหุ้นจีนปิดตลาดวันนี้ร่วงลง เนื่องจากความกังวลเกี่ยวกับเศรษฐกิจของประเทศที่ชะลอตัวลงอย่างต่อเนื่อง โดยนักลงทุนรอดูการเปิดเผยข้อมูลการผลิตของทางการจีนในวันพฤหัสบดีที่จะถึงนี้ ทั้งนี้ ดัชนีเซี่ยงไฮ้คอมโพสิตร่วง 62.62 จุด หรือ 2.02% ปิดที่ 3,038.14 จุด
นักวิเคราะห์คาดการณ์ว่า มีแนวโน้มสูงที่ธนาคารกลางจีนจะปรับลดสัดส่วนการกันสำรองของธนาคารพาณิชย์ (RRR) ลงก่อนที่จะถึงวันที่ 1 ต.ค. ซึ่งเป็นวันแรกของช่วงวันหยุดยาวประจำชาติจีน เนื่องจากข้อมูลเศรษฐกิจที่อ่อนแรงลงอย่างต่อเนื่อง รวมถึงสภาพคล่องระยะสั้นที่ตึงตัวอันเนื่องมาจากการแทรกแซงตลาดการเงินก่อนหน้านี้